Nye tal viser, at ikke-vestlige efterkommere i det seneste år i højere grad blev dømt for kriminalitet end før, og niveauet for deres kriminalitet er nu på det højeste i de seneste fem år. En positiv udvikling for ikke-vestlige indvandreres kriminalitet er også brudt.

Kriminalitet begået af ikke-vestlige indvandrere og efterkommere ligger på et relativt højt niveau. For efterkommere er antallet af dømte steget de seneste år (modsat for indvandrere). Men gruppen af efterkommere er også blevet større, så hvordan ser det ud, når man sammenligner med resten af befolkningen? Det svarer Danmarks Statistiks (Dst) kriminalitetsindeks på.

Dette indeks for det seneste år, 2017, var imidlertid ikke med i Dst’s seneste årsrapport Indvandrere i Danmark 2018. Derfor har Unitos bestilt en særkørsel hos Dst for at få disse tal frem.

Her er tal for mændene de seneste fem år:

2017:

Ikke-vestlige indvandrere Ikke-vestlige efterkommere Dansk oprindelse Ikke korrigeret 160 334 92 Korrigeret for alder 144 245 94

2016:

Ikke-vestlige indvandrere Ikke-vestlige efterkommere Dansk oprindelse Ikke korrigeret 152 319 93 Korrigeret for alder 135 245 96

2015:

Ikke-vestlige indvandrere Ikke-vestlige efterkommere Dansk oprindelse Korrigeret for alder 143 244 95

2014:

Ikke-vestlige indvandrere Ikke-vestlige efterkommere Dansk oprindelse Korrigeret for alder 148 240 95

2013:

Ikke-vestlige indvandrere Ikke-vestlige efterkommere Dansk oprindelse Korrigeret for alder 153 230 95

Af tallene fremgår bl.a. følgende:

Der er en overrepræsentation af kriminalitet begået af de mandlige ikke-vestlige efterkommere. Overrepræsentationen er mindre, hvad angår indvandrere.

Der er sket en stigning i de ikke-vestlige efterkommeres kriminalitetsindeks på 15 procentpoint det seneste år, hvis vi ser på ikke-korrigerede tal (korrigeret for alder ligger indekset på samme niveau). Der er også sket en stigning i indekset for indvandreres kriminalitet.

I de senest fem år er kriminalitetsindekset steget år for år, hvad angår mandlige ikke-vestlige efterkommere, men dog med en stabilisering det seneste år, hvis man ser på de alderskorrigerede tal.

I samme periode er indekset faldet for indvandrere, men denne udvikling er brudt med stigningen i det seneste år.

I det seneste år er indekset for personer med dansk oprindelse faldet til det laveste niveau i perioden.

Unitos har også fået udarbejdet et kriminalitetsindeks for mænd fordelt på lande korrigeret for alder. Her skiller personer med baggrund i Afrika og Mellemøsten samt Pakistan og Afghanistan sig generelt ud med en overrepræsentation for både indvandrere, men især efterkommere.

Personer med baggrund i f.eks. Kina og Vietnam er omvendt underrepræsenteret, hvilket også generelt gælder for personer med baggrund i vestlige lande.

Unitos’ tidligere undersøgelse af mænd fra årgang 1987 kom frem til, at over halvdelen med oprindelse i Libanon, Somalia og Syrien var blevet dømt efter straffeloven.